Συντεταγμένες: 21°32′34″N 39°10′22″E﻿ / ﻿21.54278°N 39.17278°E﻿ / 21.54278; 39.17278

Η **Τζέντα** (αραβικά: *جدة*) είναι η δεύτερη σημαντική πόλη μετά την πρωτεύουσα Ριάντ και ο κυριότερος λιμένας της Σαουδικής Αραβίας. Βρίσκεται στη δυτική πλευρά της Αραβικής χερσονήσου, στα παράλια της Ερυθράς Θάλασσας (συντεταγμένες 21° 50'Β, 39° 16΄,67Α), περίπου 90 χλμ. δυτικά της Μέκκας της οποίας αποτελεί το επίνειο. Έχει πληθυσμό 3,6 εκατ. κατοίκους.

Ετυμολογία
----------

Τζέντα, σημαίνει στα αραβικά «η γιαγιά» γιατί σύμφωνα με την αραβική μυθολογία εδώ ήταν το μέρος που έπεσε η «γιαγιά» της ανθρωπότητας, η Εύα όταν έφυγαν από τον Παράδεισο.

Ιστορία
-------

### Προ-Ισλαμική περίοδος

Ίχνη πρώιμης δραστηριότητας στην περιοχή μαρτυρούνται από ορισμένες γραφές που ανασκάφηκαν στο Γουάντι Μπρίμαν (αραβ.: وادي بريمان), ανατολικά της πόλης, και στο Γουάντι Μπόουεμπ (αραβ.:وادي بويب), βορειοδυτικά της πόλης. Το παλαιότερο χειρόγραφο που βρέθηκε στη Τζέντα χρονολογείται από την προ-ισλαμική εποχή.

Μερικοί πιστεύουν ότι η Τζέντα είχε κατοικηθεί πριν από τον Μέγα Αλέξανδρο, ο οποίος είχε μια ναυτική αποστολή στην Ερυθρά Θάλασσα, από ψαράδες που τη θεωρούσαν κέντρο από το οποίο έπλεαν προς τη θάλασσα καθώς και μέρος για χαλάρωση και ευημερία. Σύμφωνα με το Υπουργείο Χατζ, η Τζέντα έχει κατοικηθεί για περισσότερα από 2500 χρόνια.

Οι ανασκαφές στην παλιά πόλη έχουν δείξει ως ότι η Τζέντα ιδρύθηκε ως ψαροχώρι από την Υεμενίτικη φυλή Κούντα'α, η οποία εγκατέλειψε την κεντρική Υεμένη για να εγκατασταθεί στη Μέκκα μετά την κατάρρευση του φράγματος της Μαρίμπ στην Υεμένη το 115 π.Χ.

### Περίοδος χαλιφάτων

Άρχισε να έχει κάποια σημασία, από το 647 όταν ο χαλίφης Ουθμάν ιμπν Αφφάν την μετέτρεψε σε λιμάνι της Μέκκας,- μοιράζεται και το ίδιο κλίμα μαζί της- αντί του παλιού που χρησιμοποιούνταν μέχρι τότε, του Αλ-Σουάιμπα (Al-Shoaiba), νοτιοδυτικά της Μέκκας. Έτσι χρόνο με το χρόνο μεγάλωνε η σημασία της.

### Α' Παγκόσμιος Πόλεμος και το Βασίλειο των Χασεμιτών

Ο Μοχάμεντ Αμπού Ζενάντα, ένας από τους Αρχηγούς της Τζέντα και σύμβουλος του Σαρίφ κατά την παράδοση στον βασιλιά Αμπντουλαζίζ Ιμπν Σαούντ το 1925.
Κατά τη διάρκεια του Α' Παγκοσμίου Πολέμου, ο Σαρίφ Χουσεΐν μπιν Άλι κήρυξε μια εξέγερση κατά της Οθωμανικής Αυτοκρατορίας, επιδιώκοντας την ανεξαρτησία από τους Οθωμανούς Τούρκους και τη δημιουργία ενός ενιαίου αραβικού κράτους που εκτείνεται από το Χαλέπι στη Συρία έως το Άντεν στην Υεμένη. Ο βασιλιάς Χουσεΐν ανακήρυξε το Βασίλειο της Χετζάζ. Αργότερα, ο Χουσεΐν ενεπλάκη σε πόλεμο με τον Ιμπν Σαούντ, που ήταν ο σουλτάνος του Νετζντ. Ο Χουσεΐν παραιτήθηκε μετά την πτώση της Μέκκας, τον Δεκέμβριο του 1924, και ο γιος του Αλί μπιν Χουσεΐν έγινε ο νέος βασιλιάς.

Αδελφοποιημένες πόλεις
----------------------

|  |  |
| --- | --- |
| * Αγία Πετρούπολη, Ρωσία
* Άδανα, Τουρκία
* Αλεξάνδρεια, Αίγυπτος
* Αλμάτι, Καζακστάν
* Αμμάν, Ιορδανία
* Καζαμπλάνκα, Μαρόκο
* Καζάν, Ρωσία
* Κάιρο, Αίγυπτος
* Καράτσι, Πακιστάν
* Κούτσινγκ, Μαλαισία
* Κωνσταντινούπολη, Τουρκία
* Μάρι, Τουρκμενιστάν
* Μπακού, Αζερμπαϊτζάν
* Ντουμπάι, Ηνωμένα Αραβικά Εμιράτα
 | * Ξι'αν, Κίνα
* Οδησσός, Ουκρανία
* Ος, Κιργιζία
* Ρίο ντε Τζανέιρο, Βραζιλία
* Σιμονοσέκι, Ιαπωνία
* Στουτγάρδη, Γερμανία
* Στρασβούργο, Γαλλία
* Ταϊπέι, Ταϊβάν
* Ταμπρίζ, Ιράν
* Τζακάρτα, Ινδονησία
* Τζοχόρ Μπάχρου, Μαλαισία
* Τύνιδα, Τυνησία
* Φιλιππούπολη, Βουλγαρία
 |

Δείτε επίσης
------------

* Πανεπιστήμιο Επιστήμης και Τεχνολογίας του Βασιλιά Αμπντουλάχ

Γκαλερί
-------

* 
*

Παραπομπές
----------

1. ↑  31  Ιουλίου 2018. www.arabnews.com/node/1348996/saudi-arabia. Ανακτήθηκε στις 27  Σεπτεμβρίου 2019.
2. ↑  web.archive.org/web/20161220132500/http://www.jeddah.gov.sa/Jeddah/AboutJeddah/Geographical/index.php.
3. ↑  «Archived copy». Αρχειοθετήθηκε από το πρωτότυπο στις 20 Σεπτεμβρίου 2016. Ανακτήθηκε στις 8 Αυγούστου 2016.
4. ↑  History of Jeddah. Ministry of Hajj.
5. ↑  «صحيفة عكاظ - جدة اليوم.. والعم وهيب». Okaz.com.sa. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 17 Απριλίου 2011.

Εξωτερικοί σύνδεσμοι
--------------------

* Πολυμέσα σχετικά με το θέμα  Jeddah στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 142144648495666137572
* GND: 4091273-5
* BNF: cb12083288m (data)
* NKC: ge980829

 |

 |